*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*47. számú előterjesztés*

Bátaszék Város Önkormányzata Képviselő-testületének 2018. február 20-án,

16 órakor megtartandó rendkívüli ülésére

*közművelődési megállapodás IV. számú módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:** --- |

**Tisztelt Képviselő-testület!**

A 2/2018. (I. 11.) KE határozat alapján az országgyűlési képviselők 2018. évi általános választása 2018. április 8. napjára került kitűzésre.

Ennek kapcsán szükségesnek látjuk, hogy a Marketing Nkft-vel kötött közművelődési feladatok ellátására vonatkozó közművelődési megállapodásban bővítésre kerüljön a Petőfi Sándor Művelődési Ház ingyenes használatba adásának esetei, miszerint előzetes egyeztetés alapján az országgyűlési képviselők, az európai parlamenti képviselők és az önkormányzati képviselők választása idején választási gyűlés és sajtótájékoztató is tartható legyen egy-egy alkalommal térítésmentesen.

Kérem a képviselő-testületet, hogy az előterjesztést szíveskedjen megtárgyalni.

**Határozati javaslat:**

**a Bátaszékért Marketing NKft.-vel megkötött közművelődési megállapodás IV. módosításának jóváhagyására**

Bátaszék Város Önkormányzatának Képviselő-testülete

1. a 301/2017.(XII.14.) önk-i határozattal elfogadott és a Bátaszékért Marketing NKft.-vel kötött közművelődési megállapodás IV. módosítását 2018. február 21. napjával – a határozat melléklete szerinti tartalommal – jóváhagyja;
2. felhatalmazza a város polgármesterét a megállapodás aláírására.

*Határidő:* 2018. február 21.

*Felelős:* Dr. Bozsolik Róbert polgármester

 (a megállapodás módosításának aláírásáért)

*Határozatról értesül:* Csötönyi László ügyvezető

 Bátaszéki KÖH pénzügyi iroda

 irattár